CELEX: 31969R1395
Language: el
Date: 1969-07-17 00:00:00
Title: Κανονισμός (ΕΟΚ) αριθ. 1395/69 του Συμβουλίου της 17ης Ιουλίου 1969 περί τροποποιήσεως του κανονισμού (ΕΟΚ) αριθ. 447/68 «περί θεσπίσεως των γενικών κανόνων πρεμβάσεως με αγορά στον τομέα της ζάχαρης»

Avis juridique important

|

31969R1395

Κανονισμός (ΕΟΚ) αριθ. 1395/69 του Συμβουλίου της 17ης Ιουλίου 1969 περί τροποποιήσεως του κανονισμού (ΕΟΚ) αριθ. 447/68 «περί θεσπίσεως των γενικών κανόνων πρεμβάσεως με αγορά στον τομέα της ζάχαρης»  

Επίσημη Εφημερίδα αριθ. L 179 της 21/07/1969 σ. 0004 - 0004 Δανική ειδική έκδοση: Σειρά I Κεφάλαιο 1969(II) σ. 0312  Αγγλική ειδική έκδοση: Σειρά I Κεφάλαιο 1969(II) σ. 0336  Ελληνική ειδική έκδοση: Κεφάλαιο 03 τόμος 4 σ. 0210  Ισπανική ειδική έκδοση: Κεφάλαιο 03 τόμος 3 σ. 0135  Πορτογαλική ειδική έκδοση : Κεφάλαιο 03 τόμος 3 σ. 0135  Φινλανδική ειδική έκδοση: Κεφάλαιο 3 τόμος 2 σ. 0216  Σουηδική ειδική έκδοση: Κεφάλαιο 3 τόμος 2 σ. 0216 

ΚΑΝΟΝΙΣΜΟΣ (ΕΟΚ) αριθ. 1395/69 ΤΟΥ ΣΥΜΒΟΥΛΙΟΥ της 17ης Ιουλίου 1969 περί τροποποιήσεως του κανονισμού (ΕΟΚ) αριθ. 447/68 "περί θεσπίσεως των γενικών κανόνων παρεμβάσεως με αγορά στον τομέα της ζάχαρης"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1393/69(2) και ιδίως το άρθρο 9 παράγραφος 7, το άρθρο 10  παράγραφος 2 και το άρθρο 17 παράγραφος 3,  την πρόταση της Επιτροπής,  Εκτιμώντας:  ότι πρέπει να προσαρμοσθεί ο κανονισμός (ΕΟΚ) αριθ. 447/68 του Συμβουλίου της 9ης Απριλίου 1968 περί θεσπίσεως των γενικών κανόνων παρεμβάσεως με αγορά στον τομέα της ζάχαρης(3), στο τροποποιημένο κείμενο του άρθρου 10 παράγραφος 1 του κανονισμού αριθ.  1009/67/ΕΟΚ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα άρθρα 3, 4 και 5 του κανονισμού (ΕΟΚ) αριθ. 447/68 αντικαθίστανται από το ακόλουθο κείμενο:  "Άρθρο 3 1. Οι οργανισμοί παρεμβάσεως δύνανται να πωλήσουν ζάχαρη μόνο αφού αποφασισθεί η διάθεση προς πώληση κατά τη διαδικασία που προβλέπεται στο άρθρο 40 του κανονισμού αριθ. 1009/67/ΕΟΚ.  2. Η διάθεση προς πώληση ζάχαρης με τους όρους που αναφέρονται στο άρθρο 10 παράγραφος 1 πρώτο εδάφιο του κανονισμού αριθ. 1009/67/ΕΟΚ γίνεται με δημοπρασία ή με μια άλλη διαδικασία πωλήσεως.  Η διάθεση προς πώληση ζάχαρης για τους σκοπούς που αναφέρονται στο άρθρο 10 παράγραφος 1 δεύτερο εδάφιο του κανονισμού αριθ. 1009/67/ΕΟΚ γίνεται με δημοπρασία.  3. Η δημοπρασία αφορά, ανάλογα με την περίπτωση, στην τιμή πωλήσεως, στο ύψος της πριμοδοτήσεως μετουσιώσεως ή στο ύψος επιστροφής κατά την εξαγωγή. Κατά την απόφαση περί ενάρξεως της δημοπρασίας καθορίζονται οι όροι της δημοπρασίας και ιδίως ο  προορισμός της προς διάθεση ζάχαρης.  4. Οι όροι της δημοπρασίας πρέπει να εξασφαλίζουν την ισότητα συμμετοχής και μεταχειρίσεως σε κάθε ενδιαφερόμενο, όποιος και άν είναι ο τόπος εγκαταστάσεώς του στην Κοινότητα."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 17 Ιουλίου 1969.  Για το Συμβούλιο Ο Πρόεδρος P. LARDINOIS  (1) ΕΕ. αριθ. 308 της 18.12.1967, σ. 1.  (2) ΕΕ. αριθ. Ν 179 της 21.7.1969, σ. 1.  (3) ΕΕ. αριθ. Ν 91 της 12.4.1968, σ. 5.